open-index/open-wikipedia-markdown huggingface dataset:
জর্জ ওগডেন এবেল

**জর্জ ওগডেন এবেল** (মার্চ ১, ১৯২৭ - অক্টোবর ৭, ১৯৮৩) একজন মার্কিন জ্যোতির্বিজ্ঞানী। তিনি মূলত ছায়াপথ এবং ছায়াপথ স্তবক নিয়ে গবেষণা করে বিখ্যাত হয়েছেন। তবে সবচেয়ে বেশি পরিচিত হয়েছেন ১৯৫৮ সালে ২৭১২ টি ছায়াপথ স্তবকের তথ্যবিশিষ্ট একটি উঁচুমানের তালিকা প্রণয়ন করে। এই তারা তালিকা প্রণয়নের জন্য তিনি পালোমার অবজারভেটরি স্কাই সারভেতে কৃত গবেষণাসমূহ কাজে লাগিয়েছিলেন। তার আবিষ্কৃত ছায়াপথ স্তবকগুলোকে এবেল স্তবক নামে অভিহিত করা হয়। এই স্তবকগুলোর কোন কোনটি আমাদের থেকে প্রায় ৩ বিলিয়ন আলোকবর্ষ দূরে অবস্থিত। এই স্তবগুলোর মাধ্যমেই মহাবিশ্বের বৃহৎ-পরিসর গঠন সম্বন্ধে জনা গিয়েছিলো। এ কারণে স্তবকগুলো বিশেষ গুরুত্বপূর্ণ। এই স্তবকগুলোর মধ্যে অনেকগুলোর আকার এবং ভর এবেল প্রায় নিখুঁতভাবে পরিমাপ করেছিলেন। এই পরিমাপের মাধ্যমে তিনি সিদ্ধান্তে পৌঁছেছিলেন যে, এই স্তবকগুলো যে বেগে আমাদের থেকে দূরে সরে যাচ্ছে তার জন্য এদের যে পরিমাণ ভর থাকা প্রয়োজন তার শতকরা ৯০ ভাগই অদৃশ্য, তথা আমাদের অনুভূতির বাইরে রয়েছে।

বিষয়শ্রেণী:১৯২৭-এ জন্ম
বিষয়শ্রেণী:১৯৮৩-এ মৃত্যু
বিষয়শ্রেণী:মার্কিন জ্যোতির্বিজ্ঞানী
বিষয়শ্রেণী:ক্যালিফোর্নিয়া ইনস্টিটিউট অব টেকনোলজির প্রাক্তন শিক্ষার্থী
বিষয়শ্রেণী:মার্কিন সংশয়বাদী
বিষয়শ্রেণী:ক্যালিফোর্নিয়া বিশ্ববিদ্যালয়, লস অ্যাঞ্জেলসের শিক্ষক
পোপোল ভুহ্‌

right|250px|thumb|যুক্তরাষ্ট্রের শিকাগোর নিউবেরি লাইব্রেরিতে অবস্থিত পোপোল ভুহের একটি পাণ্ডুলিপির প্রথম পৃষ্ঠা
**পোপোল ভুহ্‌** (ইংরেজি: Popol Vuh) ধ্রুপদী কুইশে ভাষায় লিখিত একটি প্রাচীন পুস্তক যাতে পৌরাণিক বর্ণনা এবং প্রাচীন গুয়েতামালা উচ্চভূমিতে বসবাসকারী কিশে মায়া সভ্যতার শাসকদের একটি ক্রমতালিকা রয়েছে। মূল কিশে ভাষা থেকে বইয়ের নামটি গৃহীত হয়েছে যার অর্থ *সম্প্রদায়ের পুস্তক* বা *কাউন্সিল বুক*। বইটিতে সংযোজিত রয়েছে পৌরাণিক কাহিনীর উপর ভিত্তি করে রচিত একটি সৃষ্টি পুরাণ যার মূল অংশের মধ্যে রয়েছে মায়া বীর যমজদের পৌরাণিক কাহিনী। এই দুই যমজ ভাইয়ের নাম Hun-Ahpu এবং Xbalanque। বইয়ের দ্বিতীয় অংশে মূল কিশে সাম্রাজ্যের ইতিহাস এবং উৎপত্তি বিষয়ে আলচিত হয়েছে। বইয়ের কথামতে প্রাচীন রাজারা স্বর্গীয় আদেশ মোতাবেক আইন রচনা করেছেন এবং তাদের রাজকীয় পরিবার সে আইন রক্ষায় সর্বদাই সচেষ্ট ছিল। বইটি মূলত ল্যাটিন বর্ণমালায় লেখা হলেও এর প্রাচীন পাণ্ডুলিপিতে মৌলিক মায়া পুঁথিসমূহে ব্যবহৃত মায়ান হায়ারোগ্লিফিক লিপি ব্যবহার করা হয়েছিল বলে ধারণা করা হয়। মূল পাণ্ডুলিপি যা ১৫৫০ সালের দিকে রচিত হয়েছিল তা হারিয়ে গেছে। অবশ্য ফ্রানসিস্কো জিমেন্‌জ অষ্টাদশ শতাব্দীতে হাতে লিখে মূল পাণ্ডুলিপির একটি নকল কপি তৈরি করেছিলেন। যুক্তরাষ্ট্রের শিকাগোতে অবস্থিত নিউবেরি লাইব্রেরিতে এই হস্তলিখিত কপিটি এখনও রয়েছে।

এখানে পোপোল ভুহ্‌ গ্রন্থের একটি অংশের বাংলা অনুবাদ উল্লেখিত হল:

## তথ্যসূত্র


## বহিঃসংযোগ

* English translation of the Popol Vuh from Metareligion.
* Another one.
* And another.
* A Spanish One. In Spanish, with an introduction

বিষয়শ্রেণী:মায়া পুরাণ
বিষয়শ্রেণী:গুয়েতেমালার লোকশিল্প
বিষয়শ্রেণী:মহাকাব্য
বিষয়শ্রেণী:ধর্মীয় বই
বিষয়শ্রেণী:ধর্মপাঠ্য
বিষয়শ্রেণী:সৃষ্টিপুরাণ
ফ্যারো ভাষা

**ফ্যারো ভাষা** (ফ্যারো ভাষায়: *føroyskt* আ-ধ্ব-ব: [ˈføːɹɪst] বা [ˈføːɹɪʂt]) একটি পশ্চিম স্ক্যান্ডিনেভীয় ভাষা যাতে ফ্যারো দ্বীপপুঞ্জের প্রায় ৪৮,০০০ অধিবাসী এবং ডেনমার্কের মূল ভূখণ্ডে বসবাসরত প্রায় ১২,০০০ ফ্যারো জাতির লোক কথা বলে থাকেন। ভাইকিং যুগে স্ক্যান্ডিনেভিয়ায় প্রচলিত প্রাচীন নর্স ভাষা থেকে উদ্ভূত তিনটি দ্বীপ-ভাষার একটি (বাকি দুইটি হল আইসল্যান্ডীয় ভাষা এবং বর্তমানে বিলুপ্ত নর্ন ভাষা)।
## তথ্যসূত্র

বিষয়শ্রেণী:ডেনমার্কের ভাষা
অর্থনীতিবাদ

**অর্থনীতিবাদ** () হচ্ছে শ্রমিক আন্দোলনের এক ধরনের প্রবণতার নাম। অর্থাৎ শ্রমিক আন্দোলনে রাজনৈতিক সংগ্রাম ত্যাগ করে আংশিক আর্থিক দাবী আদায়ের যে প্রবণতা তাকে অর্থনীতিবাদ বলে। ১৯১৭ সালে রাশিয়ায় যে নভেম্বর বিপ্লব সংঘটিত হয় তার মধ্যে একটি অন্যতম বিতর্কিত ধারা ছিল অর্থনীতিবাদ। তখনকার সময় নরমপন্থীদের অনেককেই অর্থনীতিবাদী বলে অভিযুক্ত করা হতো। লেনিনের অনুসারী বলশেভিকরা নরমপন্থীদের বিরুদ্ধে এই অভিযোগ এনেছিলেন। তাদের মতে অর্থনীতিবাদের অনুসারীগণকে সমাজতান্ত্রিক বলা চলে না। কেননা, সমাজতন্ত্রের আন্দোলন কেবলমাত্র শ্রমিকদের মজুরি বৃদ্ধির আন্দোলন নয়। সমাজতান্ত্রিক বিপ্লবের চূড়ান্ত লক্ষ্য হলো শ্রমিকদের নেতৃত্বে রাষ্ট্র প্রতিষ্ঠা করা। বলশেভিক সমাজতন্ত্রীরা মনে করত কেবল শ্রমিকদের মজুরি বৃদ্ধির মাধ্যমে তাদের চূড়ান্ত মুক্তি লাভ সম্ভব নয়। রাশিয়ার বলশেভিক সংগঠনের মধ্যে অনেকেই অর্থনীতিবাদী ছিল। কারা অর্থনীতিবাদী এবং তাদের উপস্থিতি কীভাবে আন্দোলনের জন্য ক্ষতি বয়ে আনবে সে বিষয়ে লেনিন একটি বই লিখেছিলেন যার নাম *[[কী করতে হবে?]]*। বর্তমানকালে যেহেতু শ্রমিক আন্দোলন ব্যাপকতা লাভ করেছে সেহেতু অর্থনীতিবাদ শব্দটিরও ব্যাপক প্রয়োগ লক্ষ্য করা যায়, যদিও এদের অধিকাংশই সমাজতান্ত্রিক আন্দোলন হিসেবে পরিচালিত হচ্ছে না। বর্তমানে তাই অর্থনীতিবাদ ধারাটি আন্তর্জাতিকভাবে স্বীকৃতি দেয়া যেতে পারে। রাশিয়ায় অর্থনীতিবাদ ছিলো আন্তর্জাতিক সুবিধাবাদের রুশ প্রকারভেদস্বরূপ। অর্থনীতিবাদীরা এই ভ্রান্ত মতবাদ পোষণ করতেন যে সমাজতান্ত্রিক চেতনা স্বতঃস্ফূর্তভাবে স্বয়ং শ্রমিক আন্দোলনের মধ্য থেকেই বৃদ্ধি পায় এবং তা স্বতঃস্ফূর্তভাবে শ্রমিক শ্রেণির মধ্যে ছড়িয়ে পড়ে।

## তথ্যসূত্র

বিষয়শ্রেণী:অর্থনৈতিক আদর্শ
বিষয়শ্রেণী:মার্কসবাদ
বিষয়শ্রেণী:রাজনৈতিক পরিভাষা
বিষয়শ্রেণী:সাম্যবাদী পরিভাষা
বিষয়শ্রেণী:সামাজিক তত্ত্ব
বিষয়শ্রেণী:অর্থনৈতিক মতাদর্শ
বিষয়শ্রেণী:রাষ্ট্রবিজ্ঞানের পরিভাষা
দশা (পদার্থ)

তাপগতিবিজ্ঞানে পদার্থের **দশা** বলতে কোন একটি প্রদত্ত ভৌত ব্যবস্থাতে অবস্থিত একটি তাপগতিবৈজ্ঞানিক অঞ্চলকে বোঝায় যা রাসায়নিকভাবে সুষম, ভৌতভাবে পৃথক এবং (সাধারণত) যান্ত্রিক উপায়ে পৃথকীকরণযোগ্য পদার্থ নিয়ে গঠিত। একই দশাতে একটিমাত্র পদার্থ বা একাধিক পদার্থ মিশ্রিত থাকতে পারে। তিনটি প্রধান দশা হল কঠিন, তরল ও বায়বীয়। অন্যান্য যেসব দশার অস্তিত্ব প্রমাণিত হয়েছে, সেগুলির মধ্যে স্ফটিকীয়, কলয়েডীয়, কাচ, অনিয়তাকার ও প্লাজমা দশাগুলি উল্লেখযোগ্য।

উদাহরণস্বরূপ একটি কাচের গ্লাসে অবস্থিত বরফের টুকরাযুক্ত পানিতে বরফের টুকরাগুলি একটি দশায়, পানি আরেকটি দশা, পানির উপরে অবস্থিত আর্দ্র বায়ু আরেকটি দশায় বিরাজ করে।

একই বিশুদ্ধ পদার্থ তাপমাত্রা ও চাপের ভিন্নতার কারণে বিভিন্ন দশায় বিরাজ করতে পারে। অর্থাৎ পদার্থের দশা তাপমাত্রা ও চাপের উপর নির্ভরশীল। যেমন কোনও কঠিন পদার্থের তাপমাত্রা যথেষ্ট পরিমাণ বৃদ্ধি করলে বা এর উপরে চাপ যথেষ্ট পরিমাণে হ্রাস করলে এটির কঠিন থেকে তরলে দশান্তর ঘটবে এবং এটি তরল পদার্থে পরিণত হবে।

## আরও দেখুন
* পদার্থের অবস্থা
## তথ্যসূত্র

বিষয়শ্রেণী:তাত্ত্বিক পদার্থবিজ্ঞান
বিষয়শ্রেণী:তাত্ত্বিক রসায়ন
বিষয়শ্রেণী:প্রকৌশল তাপগতিবিজ্ঞান
বিষয়শ্রেণী:ঘনীভূত পদার্থের পদার্থবিজ্ঞান
বিষয়শ্রেণী:পদার্থবিজ্ঞানের ধারণা
বিষয়শ্রেণী:পদার্থের দশা
ঘনত্ব

কোন বস্তুর একক আয়তনের ভরকে তার **ঘনত্ব** বলে। আন্তর্জাতিক পদ্ধ

 (এস.আই) এর একক কিলোগ্রাম প্রতি ঘনমিটার (Kg m−3)। ঘনত্বের সাথে আপেক্ষিক গুরুত্বের (কোন বিশেষ তাপমাত্রায় উক্ত বস্তুর ঘনত্ব এবং কোন আদর্শ বস্তুর ঘনত্বের অনুপাত) বিশেষ সম্পর্ক রয়েছে। ঘনত্বকে সাধারণত (ρ) (গ্রীক অক্ষর 'রো') দ্বারা প্রকাশ করা হয়; যদিও কোন কোন ক্ষেত্রে একে ল্যাটিন অক্ষর D দ্বারাও প্রকাশ করতে দেখা যায়। বস্তুর ভরকে (m) তার আয়তন (V) দ্বারা ভাগ করলে প্রাপ্ত ফলাফলকে ঘনত্ব (ρ) হিসেবে প্রকাশ করা হয়। এর সমীকরণ:
:\rho = \frac {m}{V}

যেকোন বস্তুর ঘনত্ব তার তাপমাত্রার উপর নির্ভরশীল; তবে গ্যাসীয় পদার্থের ক্ষেত্রে এটি চাপ এবং তাপমাত্রার উপর নির্ভরশীল। ভরের পরিবর্তে ওজন ব্যবহার করা হলে তাকে **ওজন-ঘনত্ব** বলা হয়; একক আয়তনে বস্তুর ওজনকে তার ওজন-ঘনত্ব বলে।

## তথ্যসূত্র

বিষয়শ্রেণী:তাত্ত্বিক পদার্থবিজ্ঞান
বিষয়শ্রেণী:ভৌত পরিমাণ
বিষয়শ্রেণী:ভৌত রসায়ন
বিষয়শ্রেণী:ভৌত রাশি
গলনাঙ্ক

thumb|ডিজিটাল গলনাঙ্ক পরিমাপক
**গলনাঙ্ক** () বলতে কোন নির্দিষ্ট তাপমাত্রায় সম্পূর্ণ কঠিন পদার্থ গলে তরল পদার্থে রূপান্তরিত হবার প্রক্রিয়াকে বোঝায়। কোন বিশুদ্ধ পদার্থের গলনাঙ্ক আদর্শ তাপমাত্রা এবং চাপে একটি নির্দিষ্ট তাপমাত্রা হয়ে থাকে। পদার্থকে তাপ প্রয়োগ করলে এর তাপমাত্রা বাড়তে থাকে। কিন্তু গলনাঙ্কে পৌঁছানোর পর তাপ প্রয়োগ সত্ত্বেও তাপমাত্রা বৃদ্ধি পাবে না। সম্পূর্ণ পদার্থ গলে তরল হয়ে যাওয়ার পর আবার তাপমাত্রা বৃদ্ধি পেতে থাকবে। অর্থাৎ গলন প্রক্রিয়ার সময় তাপমাত্রার কোন বৃদ্ধি ঘটে না।
thumb|Kofler bench

আর হিমাঙ্ক (হিমাঙ্ক) বলতে কোন নির্দিষ্ট তাপমাত্রায় সম্পূর্ণ তরল বা বায়বীয় পদার্থ জমে কঠিন পদার্থে রূপান্তরিত হবার প্রক্রিয়াকে বুঝায়।। প্রায় সব পদার্থের জন্য গলনাঙ্ক এবং হিমাঙ্ক সমান। ১ বায়ুমন্ডলীয় চাপে বরফের গলনাঙ্ক ০ ডিগ্রি সেলসিয়াসের খুব কাছে (৩২ ডিগ্রি ফারেনহাইট, ২৭৩.১৬ কেলভিন)। তবে টাংস্টেনের গলনাঙ্ক সবথেকে বেশি, ৬১৭০ ডিগ্রি সেলসিয়াস (৩৬৮৩ কেলভিন), এজন্য লাইট বাল্বে টাংস্টেন ব্যবহার করা হয়।

## তথ্যসূত্র


## বহিঃসংযোগ
* পর্যায় সারণী অনুযায়ী গলনাঙ্ক তালিকা
* সঙ্কর ধাতুর গলনাঙ্ক তালিকা 

## আরো দেখুন
* স্ফুটনাঙ্ক
* হিমাঙ্ক

বিষয়শ্রেণী:তাপগতিবিজ্ঞান
বিষয়শ্রেণী:রসায়ন
বিষয়শ্রেণী:বায়ুমণ্ডলীয় তাপগতিবিজ্ঞান
বিষয়শ্রেণী:ভৌত রাশি
বিষয়শ্রেণী:দশান্তর
কর্ডাল গ্রাফ

থাম্ব|220px|একটি সাইকেল (কালো) এবং দুটি কর্ড (সবুজ)। এই অংশের জন্য গ্রাফটি কর্ডাল গ্রাফ, কিন্তু একটি সবুজ এজ বাদ দিলে এটি নন-কর্ডাল গ্রাফে পরিনত হবে। আসলে অন্য সবুজ এজ ও তিনটি কালো এজ মিলে চার দৈর্ঘ্যের একটি সাইকেল উৎপন্ন করবে যার কোন কর্ড নেই
গণিতের একটি বিভাগ গ্রাফ তত্ত্বে, একটি গ্রাফ **কর্ডাল** হবে যদি এর প্রতিটি চার বা ততোধিক নোডের সাইকেলের একটি *কর্ড* থাকে। কর্ড হচ্ছে আসলে একটি এজ, যেটি এমন দুটি নোডকে যুক্ত করে যারা সাইকেলের মধ্যে পার্শ্ববর্তী নোড নয়। অন্যভাবে বলা যায়, যে গ্রাফের যে কোন *ইনডিউসড সাইকেলে* তিনটির বেশি নোড থাকে না সেটিই কর্ডাল গ্রাফ। কর্ডাল গ্রাফ পারফেক্ট গ্রাফের একটি সাবসেট। তাদেরকে *ট্রায়াঙ্গুলেটেড গ্রাফ*ও বলা হয়।

বিষয়শ্রেণী:গ্রাফ তত্ত্ব
এমপেগ-১

**এমপেগ-১** বা **MPEG-1** এমপেগ সমর্থিত অডিও ও ভিডিও কোডিং ও সংকোচনের প্রমিত মান। ভিডিও সিডিতে (VCD) এমপেগ-১ ব্যবহৃত হয়। তবে কিছু কিছু ডিভিডি ভিডিওতেও এটি ব্যবহৃত হয়েছে। সাধারণ ভিসিডির এমপেগ-১ এর ছবি ও শব্দের মান ভিএইচএস টেপের মানের সমতুল্য।

এমপেগ-১ এর অডিও স্তর ৩ একটি জনপ্রিয় অডিও ফরম্যাট যা এমপি৩ নামে পরিচিত। সস্তা ও শক্তিশালী ডিকোডিং হার্ডওয়ারের উন্নতির ফলে এমপেগের জটিল ও উচ্চতর ফরম্যাট এমপেগ-২ এবং এমপেগ-৪ প্রণীত হয়েছে। এসব ফরম্যাট অনেক জটিল এবং উচ্চ ক্ষমতার হার্ডওয়ারের জন্য উপযোগী, তবে এতে কোডিং দক্ষতা বেশি।

এমপেগ-১ নিচের কয়েকটি ধাপে বিভক্ত:

# চলমান চিত্র (ভিডিও) ও শব্দের (অডিও) সিনক্রোনাইজেশন এবং মাল্টিপ্লেক্সিং (এমপেগ-১ প্রোগ্রাম স্ট্রিম)
# নন-ইন্টারলেসড ভিডিও সংকেতের জন্য কমপ্রেশন (সংকোচন) কোডেক
# অডিও সংকেতের জন্য কমপ্রেশন কোডেক। এমপেগ-১ এর মান অনুযায়ী এই ধাপের তিনটি স্তর রয়েছে
## এমপি১ বা এমপেগ-১ পার্ট ৩ লেয়ার ১
## এমপি২ বা এমপেগ-১ পার্ট ৩ লেয়ার ২
## এমপি৩ বা এমপেগ-১ পার্ট ৩ লেয়ার ৩
# গ্রহণযোগ্যতা নিরূপণের জন্য পদ্ধতি
# সফটওয়ার

তথ্যসূত্র: ISO/IEC JTC1/SC29/WG11  (জুন ১৯৯৬)
## ইতিহাস
ভিডিও কনফারেন্সের জন্য ১৯৮০ এর দশকে প্রস্তাবিত **এইচ.২৬১** ফরম্যাট থেকে ১৯৯০ দশকে এমপেগ-১ ফরম্যাটের উৎপত্তি হয়েছে।https://web.archive.org/web/20070524143638/http://www.pha.jhu.edu/~sundar/intermediate/history.html মুভিং পিকচার এক্সপার্টস গ্রুপ (এমপেগ) কীভাবে ভিডিওকে সিডি-রমে সংরক্ষণ করা যায় তা নিয়ে গবেষণা করে। এই গবেষণার ফলশ্রুতিতেই এমপেগ-১ ফরম্যাট তৈরি হয়েছে।

## এমিপেগ-১ ভিডিও

প্রথমে ১.৫ মেগাবিট/সেকেন্ড গতির তথ্য প্রবাহের ভিডিও চিত্রের জন্য এমপেগ-১ এর নকশা করা হয়েছিল। এর রেজিউলেশন ছিল ৩৫২x২৪০ (২৯.৯৭ ফ্রেম প্রতি সেকেন্ডে) / ৩৫২x২৮৮ (২৫ ফ্রেম প্রতি সেকেন্ডে)। যদিও কম মানের রেজিউলেশনের জন্যই এমপেগ-১ বেশি ব্যবহৃত হয় তবে এমপেগ-১ এর নকশায় ৪০৯৫x৪০৯৫ এর নিচের সকল রেজিউলেশনে ভিডিও চিত্রগ্রহণ সম্ভব।

বর্তমানে এমপেগ-১ এমপেগ গোত্রের সবচেয়ে বেশি ব্যবহৃত ফরম্যাট; প্রায় সকল কম্পিউটার ও ভিসিডি/ডিভিডি প্লেয়ারে এমপেগ-১ চলে।

এমপেগ-১ এর সবচেয়ে বড় অসুবিধা হচ্ছে এটি কেবল *প্রোগ্রেসিভ স্ক্যান* সমর্থন করে। এই অসুবিধা দূর করার জন্য এমপেগ-২ ফরম্যাট নির্মিত হয়েছে।

## আরো দেখুন
সম্পর্কিত স্ট্যান্ডার্ড:
* এমপেগ-২
* এমপি৩
* জেএমপেগ
* এএসি
## বহিঃসংযোগ
* Official Web Page of the Moving Picture Experts Group (MPEG) a working group of ISO/IEC
* MPEG Industry Forum Organization
* [Source Code to Implement MPEG-1](http://standards.iso.org/ittf/PubliclyAvailableStandards/c025029_ISO_IEC_TR_11172-5_1998(E)_Software_Simulation.zip)
* A simple, concise explanation from Berkeley Multimedia Research Center

বিষয়শ্রেণী:অডিও কোডেক
বিষয়শ্রেণী:ভিডিও কোডেক
বিষয়শ্রেণী:এমপেগ
বিষয়শ্রেণী:জাপানি উদ্ভাবন
জাতীয় রাজধানীর তালিকা

বিশ্বের সার্বভৌম দেশসমূহ ও পরাধীন অঞ্চলসমূহ এবং তাদের রাজধানীসমূহের তালিকা নিম্নে দেওয়া হল:

## সার্বভৌম রাষ্ট্রসমূহের তালিকা

## পরাধীন অঞ্চলসমূহের রাজধানী

বিষয়শ্রেণী:রাজধানী
বিষয়শ্রেণী:দেশের তালিকা
এমপেগ-২

**এমপেগ-২** () চলচ্চিত্রের সাথে অডিও তথ্য সংযুক্তির একটি আদর্শ বা মান।  এটি কিছু ভিডিও সঙ্কোচন/এনকোডিং এবং অডিও সংকোচন/এনকোডিং পদ্ধতির সমষ্টি যার মাধ্যমে বর্তমানের প্রযুক্তি ও সীমিত ব্যান্ডউইড্‌থের মধ্যে থেকে চলচ্চিত্র সংরক্ষণ এবং আদান-প্রদান করা সম্ভব হয়েছে।

## প্রধান বৈশিষ্ট্য
বিশ্বের বিভিন্ন দেশে ডিজিটাল টেলিভিশনে সম্প্রচারের ফরম্যাট হিসেবে এমপেগ-২ বহুল ব্যবহৃত হচ্ছে। এর মাধ্যমে ভূ-সম্প্রচার, তারের মাধ্যমে সম্প্রচার এবং ভূ-উপগ্রহের মাধ্যমে টেলিভিশন সম্প্রচার করা যাচ্ছে। ডিভিডি এবং এ ধরনের অন্যান্য মাধ্যমে চলচ্চিত্র সংরক্ষণের ফরম্যাট হিসেবেও এটি ব্যবহৃত হয়। এই ফরম্যাটের মাধ্যমে চলচ্চিত্র এবং অডিও তথ্য ছাড়াও অন্যান্য তথ্য যেমন, লেখা (টেক্সট), টেলিভিশনের অনুষ্ঠানসূচী প্রভৃতি পাঠানো যায়। টিভি স্টেশন, টিভি রিসিভার, ডিভিডি প্লেয়ার এবং অন্যান্য যন্ত্রপাতি এই মানকে কেন্দ্র করে প্রস্তুত করা হয়েছে। মুভিং পিকচার্স এক্সপার্ট গ্রুপের প্রকাশিত দ্বিতীয় ফরম্যাট যা আন্তর্জাতিকভাবে (ISO/IEC ১৩৮১৮) গৃহীত হয়েছে॥ এমপেগ-২ এর ১ ও ২ অংশগুলো ITU-T এর সাথে যৌথভাবে প্রণয়ন করা হয়েছে।

যদিও এমপেগ-২ ডিভিডি ও টেলিভিশন ফরম্যাটের ভিত্তি তবে তা পুরোপুরিভাবে সেগুলোকে বর্ণনায়িত করে না। আঞ্চলিক প্রতিষ্ঠানগুলো নিজেদের প্রযোজন অনুযায়ী ফরম্যাটে বিধি আরোপ বা নতুন বিধি যোগ করতে পারে।

## আরো দেখুন
* MPEG transport stream
* MPEG-1 Audio Layer II
* এমপেগ-৪
* এমপি২, এমপি৩
* এএসি
* ডিভিডি
* Theora

## তথ্যসূত্র

## বহিঃসংযোগ
* A Beginners Guide for MPEG-2 Standard
* MPEG-2 Overview 
* MPEG-2 video compression 
* MIT 6.344 Slides from lectures on video compression at MIT.
* A Discrete Cosine Transform tutorial 
* IPTV MPEG and Quality of Experience Testing
* OpenIPMP: Open Source DRM Project for MPEG-2
* ISO/IEC 13818 MPEG-2 at the ISO Store.

বিষয়শ্রেণী:Audio codecs
বিষয়শ্রেণী:Video codecs
বিষয়শ্রেণী:Interactive television
বিষয়শ্রেণী:MPEG
বিষয়শ্রেণী:Video compression
বিষয়শ্রেণী:জাপানি উদ্ভাবন
বিষয়শ্রেণী:ভিডিওটেলিফোনি
আন্তর্জাতিক ইলেকট্রোটেকনিক্যাল কমিশন

**আন্তর্জাতিক ইলেকট্রোটেকনিক্যাল কমিশন** বা **ইন্টারন্যাশনাল ইলেকট্রোটেকনিক্যাল কমিশন** একটি আন্তর্জাতিক মান নিয়ন্ত্রণকারী প্রতিষ্ঠান যেটি ইলেকট্রিক, ইলেকট্রনিক্স এবং এর সাথে সম্পর্কিত প্রযুক্তির মান প্রণয়ন করে। এর প্রণীত কিছু মান আইএসওর সাথে যৌথ ব্যবস্থাপনার ফলে হয়েছে।

ব্রিটিশ আইট্রিপলই, আমেরিকান আইট্রিপলই এবং অন্যান্য প্রতিষ্ঠানের মধ্যে ১৯০০ সাল থেকে শুরু হওয়া আলোচনার পর ১৯০৬ সালের ২৬ জুন সংস্থাটির প্রথম আনুষ্ঠানিক বৈঠক অনুষ্ঠিত হয়। বর্তমানে ১৩০টিরও বেশি দেশকে নিয়ে এটি কাজ করে। এদের মধ্যে ৬৭টি দেশ সদস্য এবং ৬৯টি দেশ সহযোগী হিসেবে কাজ করে থাকে। শুরুতে এর সদর দপ্তর লন্ডনে থাকলেও পরবর্তীতে ১৯৪৮ সালে সদরদপ্তর পরিবর্তন করে জেনেভায় স্থানান্তরিত করা হয়।

## সদস্য ও অংশগ্রহণ

বিভিন্ন দেশের জাতীয় কমিটি দ্বারা আইইসি গঠিত এবং প্রতিটি জাতীয় কমিটি আইইসিতে উক্ত জাতির বিভিন্ন ইলেক্ট্রোটেকনিক্যাল সংস্থার প্রতিনিধিত্ব করে। যার মধ্যে নির্মাতা, সরবরাহকারী, পরিবেশক এবং বিক্রেতা, ভোক্তা এবং ব্যবহারকারী, সমস্ত স্তরের সরকারী সংস্থা, পেশাদার সমাজ এবং বাণিজ্য সমিতি, জাতীয় মান সংস্থাগুলির মান উন্নয়নকারী কমিটি ইত্যাদি অন্তর্ভুক্ত। বিভিন্ন জাতীয় কমিটি বিভিন্নভাবে গঠন করা হয়। কিছু জাতীয় কমিটি শুধুমাত্র সরকারি সেক্টর, কিছু সরকারি এবং বেসরকারি সেক্টরের সংমিশ্রণ, এবং কিছু শুধুমাত্র বেসরকারী সেক্টরের লোক নিয়ে গঠিত।

### পূর্ণ সদস্য

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

### সহযোগী সদস্য (সীমিত ভোটদান ও পরিচালনা অধিকার)

* 
* 
* 
* 
* 
* 
* 
* 
*                            
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

### অধিভুক্তি

* আফগানিস্তান
* অ্যাঙ্গোলা
* অ্যান্টিগুয়া ও বার্বুডা
* আর্মেনিয়া
* আজারবাইজান
* বার্বাডোস
* বেলিজ
* বেনিন
* ভুটান
* বলিভিয়া
* বতসোয়ানা
* ব্রুনাই
* বুর্কিনা ফাসো
* বুরুন্ডি
* কেপ ভার্দে
* কম্বোডিয়া
* ক্যামেরুন
* মধ্য আফ্রিকান প্রজাতন্ত্র
* চাদ
* কোমোরোস
* কঙ্গো প্রজাতন্ত্র
* গণতান্ত্রিক কঙ্গো প্রজাতন্ত্র
* কোস্টা রিকা
* কোত দিভোয়ার
* ডোমিনিকা
* ডোমিনিকান প্রজাতন্ত্র
* ইকুয়েডর
* এল সালভাদোর
* ইরিত্রিয়া
* ইসোয়াতিনি
* ফিজি
* গ্যাবন
* গ্রেনাডা
* গুয়াতেমালা
* গিনি
* গিনি-বিসাউ
* গায়ানা
* হাইতি
* হন্ডুরাস
* জ্যামাইকা
* কিরগিজস্তান
* লাওস
* লেবানন
* লেসোথো
* মাদাগাস্কার
* মালাউই
* মালি
* মৌরিতানিয়া
* মরিশাস
* মঙ্গোলিয়া
* মোজাম্বিক
* মিয়ানমার
* নামিবিয়া
* নেপাল
* নাইজার
* ফিলিস্তিন
* পানামা
* পাপুয়া নিউগিনি
* প্যারাগুয়ে
* রুয়ান্ডা
* সেন্ট লুসিয়া
* সেন্ট ভিনসেন্ট ও গ্রেনাডাইন
* সাঁউ তুমি ও প্রিন্সিপি
* সেনেগাল
* সেশেলস
* সিয়েরা লিওন
* দক্ষিণ সুদান
* সুদান
* সুরিনাম
* সিরিয়া
* তানজানিয়া
* গাম্বিয়া
* টোগো
* ত্রিনিদাদ ও টোবাগো
* তুর্কমেনিস্তান
* উরুগুয়ে
* উজবেকিস্তান
* ভেনেজুয়েলা
* ইয়েমেন
* জাম্বিয়া
* জিম্বাবুয়ে

## তথ্যসূত্র

## বহিঃসংযোগ

* 

বিষয়শ্রেণী:আইইসি
বিষয়শ্রেণী:মান নির্ধারক সংস্থা
প্রাকৃতিক গ্যাস

ভূত্বকে ও সমুদ্র উপকূলভাগে তৈলকূপ থেকে প্রাপ্ত গ্যাস। সাধারণত মিথেন (CH4) গ্যাস হয়ে থাকে(৮০%)। অন্যান্য উচ্চতর অ্যালকেনগুলি ছাড়াও এতে খুব কম পরিমাণে কার্বন ডাই অক্সাইড, নাইট্রোজেন, হাইড্রোজেন সালফাইড এবং হিলিয়ামের মতো গ্যাসও উপস্থিত থাকে। প্রাকৃতিক গ্যাস মাটির ১৫০০-৪০০০ ফুট নিচে অবস্থান করে। কুপ খননের মাধ্যমে উত্তোলন করে পাইপের মাধ্যমে বাণিজ্যিক ব্যবহার করা হয়। বাংলাদেশের বিদ্যুতের সবচেয়ে বড় কাঁচামাল। এছাড়াও সি এন জি, এল এন জি, এল পি জি ও ইউরিয়া সার প্রভৃতির কাঁচামাল হিসেবে ব্যবহৃত হয়। বাংলাদেশ,পাকিস্তান, মিয়ানমার, ভারত সহ বিভিন্ন দেশে প্রাকৃতিক গ্যাস আছে এতে - ইথেন(৭%), প্রোপেন(৬%), বিউটেন ও আইসোবিউটেন(৩%) এবং পেন্টেন (3%) থাাকে।

## উপাদান
প্রাকৃতিক গ্যাসের মূল উপাদান মিথেন হলেও এর সাথে অল্প পরিমাণ অন্যান্য প্যারাফিন হাইড্রোকার্বন যেমন ইথেন, প্রোপেন, বিউটেন, পেন্টেন, হেক্সেন ইত্যাদি থাকে। এছাড়া আরও থাকে নাইট্রোজেন, কার্বন ডাই অক্সাইড ও হাইড্রোজেন সালফাইড।

**প্রাকৃতিক গ্যাসের অনুপাত:-**

(a.) মিথেন- ৯৯.৯৯ 
    
(b.) ইথেন- ১.৭২%

(c.) প্রোপেন - ০.৩৫%

(d.) ঊচ্চতর কার্বনের শিকল যুক্ত অংশ- ০.১৯%

(e.) কার্বন ডাই অক্সাইড- ০.০৫%

(f.) অক্সিজেন- ০.০২%

(g.)  হাইড্রোজেন- ০.০৩%

(h.) হাইড্রোজেন সালফাইড- ০.০১%

(i.) অন্যান্য- ০.৩%

মোট - ১০০%

## প্রাকৃতিক গ্যাসের উৎপত্তি
জীবাশ্ম তৈরি হওয়ার সময় প্রাকৃতিক তেল এর ওপর স্তরে প্রাকৃতিক সঞ্চয় হয় এবং প্রাকৃতিক গ্যাসের স্তর তৈরি করে। এই প্রাকৃতিক গ্যাস অভ্যন্তরে পাওয়া যায়। শুধুমাত্র সচ্ছিদ্র পাললিক শিলায় এই গ্যাস থাকে। এটিতে প্রায় ৮০ শতাংশ মিথেন এবং বাকি 20% নানান যৌগ উপস্থিতি বর্তমান।

## প্রাকৃতিক গ্যাসের অনুসন্ধান
গ্যাস-তেলের অনুসন্ধান একটি ব্যয়বহুল পদ্ধতি। প্রধানত তিনটি পদ্ধতিতে অনুসন্ধান চালানো হয়ে থাকে। যেমন:- 
(ক) ভূ-তাত্ত্বিক (geological),
(খ) ভূ-পদার্থিক (geophysical) ও 
(গ) ভূ-রাসায়নিক (geochemical) পদ্ধতি। 
এর মধ্যে ভূ-পদার্থিক পদ্ধতির একটি প্রচলিত ব্যবস্থা হচ্ছে ভূ-কম্পনের (seismic) সাহায্যে গ্যাস ক্ষেত্রের সন্ধান লাভ করা হয়। যে এলাকাতে ভূ-কম্পন জরিপ করতে হবে, সে এলাকা ব্যাপি প্রায় ২০০ মিটার অন্তর আড়াআড়িভাবে অনেকগুলো লাইন টানা হয়। অতপর বিস্ফোরক এবং জিও ফোন (geo phone) সাড়িবদ্ধভাবে রাখা হয়। সাধারণত ২৫ ফুট দূরত্বে প্রতিটি বিস্ফোরক চার্জ এবং ২টি চার্জের মধ্যবর্তী স্থানে ডাটা গ্রাহক হিসেবে একটি জিওফোন রাখা হয়। সাড়িবদ্ধভাবে চার্জগুলোকে মাটির ১৫ ফুট গভীরে রাখা হয়। রিমোট কন্ট্রোল সুইচ এর মাধ্যমে চার্জগুলিকে বিস্ফোরিত করা হয়। এর ফলে সৃষ্ট কম্পন তরঙ্গ সমূহ (wave propagation) তরঙ্গাকারে মাটির অভ্যন্তরে বিভিন্ন স্তর ভেদ করে পুনরায় গ্রাহক জিওফোন (geo phone)-এ ফেরত আসে। seismic এর গ্রাহক জিও ফোন এর মাধ্যমে সংগ্রহকৃত উপাত্ত লেখচিত্র আকারে লিপিবদ্ধ হয়ে থাকে। অতপর রেকর্ডকৃত লেখচিত্রের পরিশোধন, পরিমার্জন এবং বিশ্লেষণ করেই ভূগর্ভে গ্যাস ও তেলের অস্তিত্ব এবং simulation এর মাধ্যমে reserve estimate করা হয়।

## কূপ খনন যন্ত্র
কূপ খননের জন্য প্রয়োজন প্রধান খনন যন্ত্র (RIG) ও অন্যান্য আনুষঙ্গিক যন্ত্রপাতি।

## প্রাকৃতিক গ্যাসের উত্তোলন

## তথ্যসূত্র

## বহিঃসংযোগ
* Gasland movie

বিষয়শ্রেণী:জ্বালানি
বিষয়শ্রেণী:প্রাকৃতিক গ্যাস
বিষয়শ্রেণী:চীনা উদ্ভাবন
বিষয়শ্রেণী:জীবাশ্ম জ্বালানী
মাথাপিছু

থাম্ব|মাথাপিছু মার্কিন আয়
**মাথাপিছু** শব্দটি লাতিন **Per capita** এর অনুবাদ। *Per Capita* শব্দটির অর্থ *প্রতি মাথার জন্য*।

সাধারণত শব্দটি অর্থনীতি ও পরিসংখ্যানে মানুষ প্রতি গড় বোঝাতে ব্যবহৃত হয়, যেমন মাথাপিছু আয় প্রভৃতি।

একটি ফাংশন f(x) এর মাথাপিছু পরিবর্তন হচ্ছে: 1/f(x) * df(x)/dx = f'(x)/f(x)

## বহিঃসংযোগ
* Per Capita Income by State

বিষয়শ্রেণী:পরিসংখ্যান
বিষয়শ্রেণী:অর্থনীতি
বিষয়শ্রেণী:লাতিন শব্দ ও বাক্যাংশ
বিষয়শ্রেণী:সামাজিক পরিসংখ্যান
জনঘনত্ব

**জনঘনত্ব** বা **জনসংখ্যার ঘনত্ব** হল একক আয়তনের এলাকাতে বসবাসকারী জনসংখ্যার পরিমাপ। সাধারণত জীবন্ত প্রাণী, যেমন মানুষ ইত্যাদির ক্ষেত্রে এটি ব্যবহৃত হয়।

জনসংখ্যার ঘনত্ব পরিমাপের সূত্র হচ্ছে:

\text{Density} = \frac{\text{Number of people}}{\text{Area}}

এক কোটির বেশি জনসংখ্যাবিশিষ্ট রাষ্ট্রগুলির মধ্যে বাংলাদেশ বিশ্বের সর্বাধিক জনঘনত্ববিশিষ্ট দেশ। ২০২০ সালের প্রাক্কলন অনুযায়ী এদেশে প্রতি বর্গকিলোমিটার এলাকায় ১২৬৫ জন লোক বসবাস করে।

সমস্ত সার্বভৌম রাষ্ট্রের মধ্যে সর্বাধিক জনঘনত্ববিশিষ্ট দেশ হল মোনাকো; এখানে প্রতি বর্গকিলোমিটারে ১৮,৫৮৯ জনের বাস। মঙ্গোলিয়া বিশ্বের সর্বাপেক্ষা কম জনঘনত্ববিশিষ্ট রাষ্ট্র। ফিলিপাইনের রাজধানী ম্যানিলা বিশ্বের সর্বাধিক জনঘনত্ববিশিষ্ট শহর; এখানে প্রতি বর্গকিলোমিটারে ৪৩,০৭৯ লোকের বাস।

## জৈবিক জনসংখ্যা ঘনত্ব
জনসংখ্যার ঘনত্ব হলো, জনসংখ্যাকে মোট এলাকার আয়তন দ্বারা ভাগ করা। মাঝে মাঝে এই এলাকার মধ্যে সাগর ও মহাসাগরও প্রয়োজনমাফিক অন্তর্ভুক্ত হয়।

অল্প জনঘনত্ব বিলুপ্তি ঘূর্ণি সৃষ্টি করতে পারে এবং জন্মহার কমিয়ে দিতে পারে। এই ঘটনাটিকে আবিস্কারকের নামানুসারে আলি ইফেক্ট বলা হয়। নিম্ন জনঘনত্বের কারণে জন্মহার কমার কারণ নিম্নরূপ

* যৌন সঙ্গী খুঁজে বের করতে সমস্যা
* নিকট আত্মীয়তাসূত্রে আবদ্ধ প্রাণীদের মধ্যে সন্তান উৎপাদনের হার বৃদ্ধি

## তথ্যসূত্র

## বহিঃসংযোগ
* City Ranks  combines Google Maps and 2000 Census data to show the population densities of U.S. zip codes on an interactive map.
* Selected Current and Historic City, Ward & Neighborhood Densities
* Population density world-map

বিষয়শ্রেণী:জনসংখ্যা
বিষয়শ্রেণী:জনসংখ্যাতত্ত্ব
বিষয়শ্রেণী:জনপরিসংখ্যান
বিষয়শ্রেণী:জনঘনত্ব
বিষয়শ্রেণী:পরিবেশগত বিতর্কিত বিষয়
বিষয়শ্রেণী:ভূগোল
বিষয়শ্রেণী:অতিরিক্ত জনসংখ্যা
গোলন্দাজ অস্ত্রের তালিকা

প্রকার অনুসারে বিশ্বের গোলন্দাজ অস্ত্রের তালিকা।

## মর্টার
### হালকা এবং টোউড মর্টার

* দ্রষ্টব্য - মর্টারের নলের মাপ , মর্টার গোলার মাপ নয়।

### অবরোধ মর্টার (Siege mortars)

## গ্রেনেড লঞ্চার
*দেখুন [[গ্রেনেড লঞ্চারের তালিকা]]*

## রিকয়েললেস রাইফেল

## আগ্নেয়াস্ত্রসমূহ
### কামান
* আর্মস্ট্রং গান
* ব্যাসিলিক - এর দ্বারা ১৪৫৩ সালের অবরোধে কন্সটান্টিনোপল-এর দেয়াল ভাঙ্গা হয়েছিল। 
* লেদার ক্যানন
* গ্রাসহপার ক্যানন

### হালকা স্বয়ংক্রিয় কামান
*দেখুন [[আধুনিক অস্ত্রের তালিকা]]*

### পদাতিক এবং পার্বত্য আগ্নেয়াস্ত্রসমূহ

### ট্যাংক গান

### ট্যাংক বিধ্বংসী কামান

### স্বচালিত বিধ্বংসী কামান

### নেভাল গান

### বিমান ধ্বংসী বন্দুক

বিষয়শ্রেণী:গোলন্দাজ
বিষয়শ্রেণী:অস্ত্র তালিকা
ক্ষেত্রফল

**ক্ষেত্রফল** হচ্ছে ভৌত পরিমাপ যা কোন তলের বা তলের অংশবিশেষের আকার বোঝাতে ব্যবহৃত হয়। একটি বর্গক্ষেত্রের ক্ষেত্রফল হলো ঐ বর্গক্ষেত্রটি পূরণ করতে কতটি একক বর্গ লাগবে সেই সংখ্যা হিসাবে সংজ্ঞায়িত করা হয়। 

**তলের ক্ষেত্রফল** হচ্ছে কোন বস্তুর উন্মুক্ত তলের ক্ষেত্রফল।

## একক
ক্ষেত্রফল পরিমাপের মেট্রিক এককের মধ্যে রয়েছে:
*বর্গ মিটার = এসআই একক
*১ এয়র = ১০০ বর্গ মিটার
*১ হেক্টর = ১০,০০০ বর্গ মিটার
*১ বর্গ কিলোমিটার = ১,০০০,০০০ বর্গ মিটার
*১ বর্গ মেগামিটার = ১০১২ বর্গ মিটার
*১ বর্গ গজ = ৯ বর্গ ফুট = ০.৮৩৬১২৭৩৬ বর্গ মিটার
*১ একর = ১৬০ বর্গ পার্চ = ৪৩,৫৬০ বর্গ ফুট = ৪০৪৬.৮৫৬৪২২৪ বর্গ মিটার
*১ বর্গ মাইল = ৬৪০ একর = ২.৫৮৯৯৮৮১১০৩ বর্গ কিলোমিটার
*১ ফুট = ১২ ইঞ্চি, 
*১ গজ = ৩ ফুট = ৩৬ ইঞ্চি
*১ ইঞ্চি=২.৫৪ সে.মি.

## সাধারণ সূত্র সমূহ
right|201px

 চাকতি হচ্ছে বৃত্ত দিয়ে ঘেরা একটি ক্ষেত্রফল। মাঝে মাঝে এই ক্ষেত্রকে *ক্রস-সেকশনাল অথবা *বৃত্তাকার * ক্ষেত্র*, যেমন মাঝখানে কাটা বৃত্তাকার কেবল এর মত

ঘনকের ক্ষেত্রফল = ৬ক^২(6asquare [এখানে ক= ঘনকের এক ধার] 
আয়তাকার ঘনবস্তুুর ক্ষেত্রফল = ২(ab+bc+ca)
সুষম বহুভুজের ক্ষেত্রফল = {(na×a)/4} cot 180°/n [n=বাহুর সংখ্যা, a= যেকোনো বাহুর দৈর্ঘ্য]
সমবাহু ত্রিভুজের ক্ষেত্রফল=(√3/4)a*a [a হচ্ছে বাহুর দৈর্ঘ্য]
সমদ্বিবাহু ত্রিভুজের ক্ষেত্রফল নির্ণয়ের সূত্র = b/4(√4a^2-b^2) [ব্র্যাকেট এর ভিতরে থাকা রাশি কিন্তু রুট ওভার]
বিষমবাহু ত্রিভুজের ক্ষেত্রফল নির্ণয়ের সূত্র= √s(s-a)(s-b)(s-c) [পুরো রাশিটা রুট ওভার, s বলতে পরিসীমার অর্ধেককে বুঝাচ্ছে]

## তথ্যসূত্র

## বহিঃসংযোগ

* Conversion cable diameter to circle cross-sectional area and vice versa

বিষয়শ্রেণী:ক্ষেত্রফল
সিয়েরা নেভাদা

300px|right|thumb|মাউন্ট হুইটনি**সিয়েরা নেভাদা** () যুক্তরাষ্ট্রের পশ্চিমাঞ্চলের একটি পর্বতমালা। পর্বতমালাটি মূলত ক্যালিফোর্নিয়ায় অবস্থিত, তবে এর কিয়োদংশ তাহো হ্রদের কাছে নেভাদায় পড়েছে। পর্বতমালাটি উত্তর-পশ্চিম থেকে দক্ষিণ-পশ্চিমে প্রায় ৬৪০ কিলোমিটার দীর্ঘ এবং এর প্রস্থ পরিবর্তনশীল, ৬৫ থেকে ১৩০ কিমি পর্যন্ত এর বিস্তার। এর উত্তর সীমানা ল্যাসেন চূড়ার দক্ষিণের একটি ফাঁকা স্থান ও ক্যাসকেড পর্বতমালা দ্বারা নির্দিষ্ট, আর দক্ষিণে এটি তেহাচাপি পাস দিয়ে সীমায়িত। মাউন্ট হুইটনি এই পর্বতমালা ও গোটা আমেরিকার সর্বোচ্চ পর্বতশৃঙ্গ। পর্বতমালাটির দক্ষিণ-পূর্ব অংশের পশ্চিমভাগের নাম হাই সিয়েরা বা উচ্চ সিয়েরা। এই এলাকার উচ্চতা ১৮০০ থেকে ৩৬০০ মিটার পর্যন্ত হয় এবং চূড়াগুলি এরও ৬০০ মিটার বেশি উঁচু হয়। মাউন্ট হুইটনি ছাড়া অন্যান্য পর্বতশৃঙ্গের মধ্যে আছে উইলিয়ামসন (৪৩৮২ মিটার), নর্থ প্যালিসেড (৪৩৪১ মি), রাসেল (৪২৯৩ মি), মধ্য প্যালিসেড (৪২৭৯ মি), ল্যাংলি (৪২৭৬ মি), ও টিন্ডাল (৪২৭৩ মি)

সিয়েরা নেভাদা ভৌগলিকভাবে একটি অবিচ্ছিন্ন পর্বতমালা। ভূ-পৃষ্ঠের একটি একক অংশ উপরে পূর্ব দিকে ঠেলে উঠে এই পর্বতমালার সৃষ্টি। গ্র্যনাইট, ও অন্যান্য আগ্নেয় শিলা এখানকার মূল শিলা। পর্বতের ঢাল বিরাট অরণ্যে আবৃত। কোয়ার্টজ আবৃত সোনা বিপুল পরিমাণে পাওয়া যায়। পূর্ব অংশে রূপার খনি খোলা হয়েছে। এই পর্বতমালা আমেরিকার বেশ কিছু জাতীয় অরণ্য ও পার্ক রয়েছে, যেমন - সেকয়া, কিংস ক্যানিয়ন, ইয়োসেমাইট নামের জাতীয় পার্কসমূহ এবং সেকয়া, তাহো ও সিয়েরা নামের জাতীয় অরণ্যসমূহ।

বিষয়শ্রেণী:উত্তর আমেরিকার পর্বতমালা
মানাউশ

thumb|300px|right|ব্রজিলের মানচিত্রে মানাউশের অবস্থান
thumb|300px|right|মানাউশের বন্দর
thumb|300px|right|উঁচু থেকে তোলা মানাউস শহরের একটি দৃশ্য
**মানাউশ** () উত্তর-পশ্চিম ব্রাজিলের শহর ও আমাজোনাস রাজ্যের রাজধানী। এছাড়াও এটি রিউ নেগ্রু নদীর উপর আমাজন নদী ও রিউ নেগ্রু নদীর সংযোগস্থলে অবস্থিত একটি বন্দর। সামুদ্রিক জাহাজও এই বন্দরে আসা-যাওয়া করতে পারে। শহরটি রবার, ব্রাজিল বাদাম, কাঠ, ও আশেপাশের বনাঞ্চলীয় দ্রব্যাদি রপ্তানি করে। শহরটির প্রধান শিল্প পেট্রোলিয়াম শোধন, পর্যটন এবং সাবান, রাসায়োনিক দ্রব্য ও প্রক্রিয়াজাত খাদ্য উৎপাদন। শহরটিতে আমাজোনাস বিশ্ববিদ্যালয়, একটি বড় ক্যাথিড্রাল, ও একটি কারুকাজময় অপেরা হাউস আছে। ১৬৬৯ সালে পর্তুগিজেরা মানাউশ শহরের গোড়াপত্তন করে। এটি ১৮৯০ থেকে ১৯২০ সাল পর্যন্ত রবার শিল্পের বড় একটি শহর ছিল। বর্তমান জনসংখ্যা প্রায় ১৬ লক্ষ।

বিষয়শ্রেণী:ব্রাজিলের শহর
কোয়ান্টাম তথ্যগুপ্তিবিদ্যা

**কোয়ান্টাম তথ্যগুপ্তিবিদ্যা** () কোয়ান্টাম বলবিজ্ঞান-ভিত্তিক তথ্যগুপ্তিবিদ্যা।

## প্রাথমিক ইতিহাস
আইবিএম-এর টি জে ওয়াটসন রিসার্চ ল্যাবরেটরির কোয়ান্টাম কম্পিউটিং প্রকল্পের অন্যতম জনক চার্লস বেনেট ও তাঁর সহকর্মী জন স্মোলিন ও জিল ব্রাসার ১৯৮৯ সালে কোয়ান্টাম বলবিজ্ঞানের নীতিকে কাজে লাগিয়ে কীভাবে একটি নতুন তথ্যগুপ্তি ব্যবস্থা উদ্ভাবন করা যায়, এ নিয়ে পরীক্ষা চালান। পরীক্ষাটি ছিল এরকম - কতগুলি প্রোটনকে একটি ৩০ সেমি লম্বা চ্যানেলের মধ্য দিয়ে একটি আলোক-আবদ্ধকারী বাক্সের দিকে চালানো হয়। ফোটনগুলির পোলারায়ন, অর্থাৎ এদের আন্দোলনের দিক, কতগুলি ১ ও ০ মানবিশিষ্ট কোয়ান্টাম বিট বা কিউবিট হিসেবে গণ্য করা হয়। এই কিউবিটের সারিকে কোন বার্তার তথ্যগুপ্তির "চাবি" হিসেবে ব্যবহার করা যায়, এবং এই চাবির সাহায্যে কোন বার্তাকে সংকেতায়িত বা সংকেতমুক্ত করা সম্ভব। এই বিশেষ কোয়ান্টাম চাবির বৈশিষ্ট্য হল এতে হাইজেনবার্গের অনিশ্চয়তা নীতির প্রয়োগ ঘটেছে। কেউ যদি এই প্রোটন ধারা দিয়ে গঠিত এই কোয়ান্টাম চাবি উদ্ঘাটন করতে যায়, তবে সে প্রোটনগুলির বৈশিষ্ট্যে পরিবর্তন আনবে, যা বার্তার প্রেরক ও গ্রাহকের কাছে দৃষ্টিগোচর হবে। এ কারণে নীতিগতভাবে এই কৌশলের মাধ্যমে এমন তথ্যগুপ্তকারী চাবি তৈরি করা সম্ভব যা বাইরের কারও পক্ষে উদ্ঘাটন করা সম্ভব নয়।

## কোয়ান্টাম তথ্যগুপ্তায়ন কীভাবে কাজ করে
প্রথমে প্রেরক একটি লেসার রশ্মি দুইটি মোডের যেকোন একটিতে পোলারায়িত একটি একক ফোটন প্রাপকের কাছে পাঠায়। একটি মোডে ফোটনগুলি উল্লম্ব বা অনুভূমিকভাবে পোলারায়িত হয় (আয়তাকার মোড)। অন্যটিতে এগুলি উল্লম্বের সাথে ৪৫ ডিগ্রী কোণে ডানে বা বামে পোলারায়িত হয় (কর্ণ মোড)।

এরপর প্রেরক, যাকে কোয়ান্টাম তথ্যগুপ্তিবিদ্যার ভাষায় সাধারণত অ্যালিস নামে ডাকা হয়, অনির্দিষ্টভাবে আয়ত বা কর্ণ মোডের যেকোন একটি ব্যবহার করে প্রাপক বা ববের কাছে কতগুলি বিট পাঠায়। বব-ও অনির্দিষ্টভাবে যেকোন একটি মোড ব্যবহার করে বিটগুলি পরিমাপের চেষ্টা করে। হাইজেনবার্গের অনিশ্চয়তা নীতি অনুসারে বব কেবল একটি মোডে বিট পরিমাপ করতে পারে, দুইটি নয়। বব আর অ্যালিসের মোড মিলে গেলেই কেবল বব সঠিক চাবিটি পেতে পারে। সমস্ত ফোটন পরিমাপের পর বব অ্যালিসকে জানায় সে বিটগুলির প্রতিটি পরিমাপ করতে কী কী মোড ব্যবহার করেছে, আর অ্যালিস ববকে জানায় সে কী মোডে প্রতিটি বিট পাঠিয়েছে; কিন্তু বিটগুলির মান তারা একে অপরের সাথে শেয়ার করে না। এভাবে অ্যালিসের সাথে মোড মিলিয়ে বব বিটগুলির সঠিক মান নির্ণয়ে সক্ষম হয়, এবং এই চাবিটি বার্তাকে গোপনকারী কোন অ্যালগোরিদমের ইনপুট হিসেবে ব্যবহার করা হয়। যদি ইভ নামের কোন ব্যক্তি আড়ি পাততে চেষ্টা করে, সে হাইজেনবার্গের নীতির কারণে কখনোই একই সাথে দুইটি মোড ব্যবহার করতে পারবে না। যদি ইভ ভুল মোডে পরিমাপ করে এবং ববের কাছে বিটগুলি পাঠায়, তবে সেগুলিতে অবধারিতভাবে ভুল থাকবে, এবং অ্যালিস ও বব বিট ও ভুল পরীক্ষা করে তার উপস্থিতি ধরতে পারবে।

## ব্যবহারিক বাণিজ্যিকীকরণ
কোয়ান্টাম তথ্যগুপ্তির বাণিজ্যিকিকরণের সবচেয়ে বড় বাধা ভৌগোলিক দূরত্বের সমস্যা। ফোটন লেসার ও অপটিকাল ফাইবার ব্যবহার করে বেশি দূরে চাবি পাঠানো দুরূহ। তাছাড়া কিউবিট বিবর্ধক বা অ্যামপ্লিফায়ারও ব্যবহার করা যায় না, কেননা তাতে চাবির ফোটনের পোলারায়ন প্রকৃতি পাল্টে যায়। ২০০৩ সালে জেনেভা-ভিত্তিক আইডি কন্তিক ও নিউ ইয়র্ক-ভিত্তিক ম্যাজিক টেকনলজিস ১০ কিমির গুনিতক দূরত্বে কোয়ান্টাম চাবি পাঠানোর প্রযুক্তি বাজারে ছাড়ে। ২০০৪ সালে টোকিওর এনইসি কোম্পানি ১৫০ কিমি দূরত্ব পর্যন্ত কোয়ান্টাম চাবি পাঠাতে সক্ষম হয়।

## বহিঃসংযোগ
* ম্যাজিক টেকনলজিস-এর ওয়েবসাইট
* আইডি কন্তিকের ওয়েবসাইট

বিষয়শ্রেণী:তথ্যগুপ্তিবিদ্যা
বিষয়শ্রেণী:উদীয়মান প্রযুক্তি
ভিতরিয়া

right|thumb|300px|ভিতরিয়া শহর **ভিতরিয়া** () পূর্ব ব্রাজিলের একটি শহর এবং এস্পিরিতো সান্তু রাজ্যের রাজধানী। এস্পিরিতু সান্তু উপসাগরের একটি দ্বীপের উপর অবস্থিত বন্দর শহর, যা সেতুর মাধ্যমে মূল ভূখণ্ডের সাথে যুক্ত। শহরটি রাজ্যের প্রধান বাণিজ্যিক কেন্দ্র। এখান থেকে চিনি, কফি, কাঠ, চাল ও মানিয়োক রপ্তানি হয়। শহরের নিকটে অবস্থিত তুবারাঁউ একটি খনিজ-লোহা রপ্তানীকেন্দ্র। ভিতরিয়াতে এস্পিরিতু সান্তু সরকারী বিশ্ববিদ্যালয় (১৯৬১) অবস্থিত। শহরটি ১৫৩৫ সালে স্থাপিত হয়। বর্তমান জনসংখ্যা প্রায় ৩ লক্ষ।

বিষয়শ্রেণী:ব্রাজিলের শহর
রিউ নেগ্রু

right|thumb|250px|আমাজন নদীর বাদামী পানির সাথে রিউ নেগ্রুর কালো পানি মিশে যাচ্ছে
**রিউ নেগ্রু** বা **রিও নেগ্রো** (পর্তুগিজ ও স্পেনীয় ভাষায়: Río Negro; আ-ধ্ব-ব:[ˈʁi.u neɡɾu]; বাংলায় অর্থ "কৃষ্ণ নদী")দক্ষিণ আমেরিকার একটি নদী এবং আমাজন নদীর একটি প্রধান উপনদী। এটি **গুয়াইনিয়া নদী** (Guainía) নামে দক্ষিণ-পূর্ব কলম্বিয়ায় উৎপত্তি লাভ করেছে এবং পূর্বদিকে প্রবাহিত হয়ে কলম্বিয়া ও ভেনেজুয়েলার মধ্যে সীমান্তের অংশবিশেষ তৈরি করেছে। এরপর এটি দক্ষিণে ব্রাজিলে প্রবেশ করে দক্ষিণ-পূর্ব দিকে অগ্রসর হয়ে মানাউশ শহরের কাছে আমাজন নদীতে পতিত হয়েছে। এর মোট দৈর্ঘ্য ২,৩০০ কিমি। বাউপেস ও রিউ ব্রাঁকু এর প্রধান উপনদী। কাসিকিয়ারে নদী নেগ্রু নদীকে অরিনোকো নদীর সাথে সংযুক্ত করেছে। রিউ নেগ্রু বিশ্বের বৃহত্তম কালো পানির নদী। আমাজন অরণ্যের ঝরা পাতার ট্যানিন এর রঙ কালো করেছে।

## তথ্যসূত্র

বিষয়শ্রেণী:ব্রাজিলের নদী
বিষয়শ্রেণী:আমাজন নদীর উপনদী
বিষয়শ্রেণী:ভেনেজুয়েলার নদী
বিষয়শ্রেণী:কলম্বিয়ার নদী
বিষয়শ্রেণী:আন্তঃসীমান্ত নদী
বিষয়শ্রেণী:দক্ষিণ আমেরিকার আন্তর্জাতিক নদী
ইগুয়াসু জলপ্রপাত

ডান|থাম্ব|300px|ইগুয়াসু জলপ্রপাত, ব্রাজিলের দিক থেকে**ইগুয়াসু জলপ্রপাত** বা **গুয়ারিয়া জলপ্রপাত** () আর্জেন্টিনা (৮০%) ও ব্রাজিলের (২০%) সীমান্তে অবস্থিত একটি জলপ্রপাত। এটি দক্ষিণ আমেরিকার একটি প্রাকৃতিক বিস্ময়। ইগুয়াসু নদী যেখানে পারানা নদীর সাথে মিলিত হয়েছে, তার ২৪ কিমি পূর্বে ইগুয়াসু জলপ্রপাত অবস্থিত। পারানা মালভূমির ঢাল বেয়ে পাহাড়ি ঝর্ণাধারা নেমে এসে প্রায় ৭৩ মিটার নিচে পতিত হয়। ইগুয়াসু জলপ্রপাত আকারে নায়াগ্রা জলপ্রপাতের চেয়ে বড়। বর্ষাকালে এটির প্রশস্ততা প্রায় ৪ কিমি-এ গিয়ে দাঁড়ায়, তবে শুষ্ক মৌসুমে এটি প্রায় ৭৩০ মি প্রস্থের দুইটি আলাদা জলপ্রপাত হিসেবে পতিত হয়।

## ভূতত্ত্ব এবং ভূগোল

জলপ্রপাতের সিঁড়ির বৈশিষ্ট্য হল একটি দুই ধাপ বিশিষ্ট জলপ্রপাত যা তিন স্তর প্লাবক ব্যাসল্ট দ্বারা গঠিত। ধাপগুলি   উঁচু।
কলামার ব্যাসল্ট শিলা ক্রমগুলি প্যালিওজোয়িক-মেসোজোয়িক পারানা অববাহিকার মধ্যে  সেরা জেরাল গঠনের অংশ। এই ক্রমগুলির শীর্ষগুলি  অত্যন্ত প্রতিরোধী ভেসিকুলার বেসাল্ট দ্বারা চিহ্নিত করা হয়েছে এবং এই স্তরগুলির মধ্যে যোগাযোগ জলপ্রপাতের আকৃতি নিয়ন্ত্রণ করে। হেডওয়াটার ক্ষয়ের হার  ১.৪-২.১ সেমি/বছর অনুমান করা হয়।    - লম্বা প্রান্ত জুড়ে অসংখ্য দ্বীপ রয়েছে যা জলপ্রপাতকে অনেকগুলি পৃথক জলপ্রপাত এবং  ক্যাটারাক্টে  বিভক্ত করে, যেগুলো  উঁচুতে অবস্থিত। এই ছোট ছোট জলপ্রপাতের সংখ্যা জলস্তরের উপর নির্ভর করে ১৫০ থেকে ৩০০ পর্যন্ত ওঠানামা করে। নদীর প্রবাহের প্রায় অর্ধেক অংশ শয়তানের গলা নামক একটি দীর্ঘ এবং সরু খাদে পড়ে (  স্প্যানিশ বা  পর্তুগিজ ভাষায়)। 

ডেভিলস থ্রোট ক্যানিয়ন  প্রস্থ এবং  গভীর। এই গিরিখাতের বাম দিকে, নদীর আরেকটি অংশ ১৬০-২০০টি পৃথক জলপ্রপাত তৈরি করে, যা বন্যার সময় একটি একক প্রান্তে মিশে যায়। বৃহত্তম জলপ্রপাতগুলির নাম সান মার্টিন, অ্যাডাম এবং ইভা, পেনোনি এবং বার্গানো। 

প্রায়  এর  দৈর্ঘ্যের উপর দিয়ে পানি প্রবাহিত হয় না।

## তথ্যসূত্র

## বহিঃসংযোগ

* Foz do Iguaçu (Brazilian government site, in Portuguese)
* Cataratas del Iguazú (Argentine government site, in Spanish)
* Iguazu Falls Travel Information (English website) 
* Greatest Places: Iguazu Falls page
* Iguazu Falls at UNESCO World Heritage Centre site
* 
* https://vimeo.com/44873371

বিষয়শ্রেণী:আর্জেন্টিনার জলপ্রপাত
বিষয়শ্রেণী:ব্রাজিলের জলপ্রপাত
বিষয়শ্রেণী:আন্তর্জাতিক জলপ্রপাত
ইগুয়াসু নদী

থাম্ব|ইগুয়াসু নদী
**ইগুয়াসু নদী** ( ,  ), ব্রাজিল ও আর্জেন্টিনার ভেতর দিয়ে প্রবাহিত নদী এবং পারানা নদীর একটি উপনদী। ১২০০ কিমি দৈর্ঘ্যবিশিষ্ট নদীটি দক্ষিণ-পূর্ব ব্রাজিলে আটলান্টিক উপকূলের কাছে উৎপত্তি লাভ করেছে এবং পশ্চিম দিকে প্রবাহিত হয়ে পারানা নদীতে গিয়ে মিশেছে। নদীটি ব্রাজিল ও আর্জেন্টিনার সীমান্তের একাংশ গঠন করেছে। পারানা নদীর সাথে মিলনস্থলের ২৪ কিমি পূর্বে এই নদীর উপর ইগুয়াসু জলপ্রপাত অবস্থিত, যা দক্ষিণ আমেরিকার একটি প্রাকৃতিক বিস্ময়।

## তথ্যসূত্র

বিষয়শ্রেণী:ব্রাজিলের নদী
বিষয়শ্রেণী:আর্জেন্টিনার নদী
বিষয়শ্রেণী:আন্তঃসীমান্ত নদী
বিষয়শ্রেণী:দক্ষিণ আমেরিকার আন্তর্জাতিক নদী
শিঙ্গু নদী

right|thumb|250px|উপগ্রহ থেকে তোলা শিঙ্গু নদীর ছবি
**শিঙ্গু নদী** () উত্তর-পশ্চিম ব্রাজিলের একটি নদী। মাতু গ্রস্‌সু মালভূমির উত্তরাংশের তিনটি জলধারা মিলিত হয়ে নদীটির জন্ম হয়েছে। প্রায় ১৯৮০ কিমি দীর্ঘ নদীটি উত্তরদিকে প্রবাহিত হয়ে মাতু গ্রস্‌সু ও পারা রাজ্যের মধ্য দিয়ে প্রবাহিত হয়ে আমাজন নদীতে পতিত হয়েছে। নদীটির কেন্দ্রীয় অংশে অসংখ্য ছোট-বড় জলপ্রপাত আছে। মোহনার কাছে থেকে প্রায় ১৬০ কিমি অভ্যন্তর পর্যন্ত এতে নৌপরিবহন সম্ভব।

বিষয়শ্রেণী:ব্রাজিলের নদী
বিষয়শ্রেণী:আমাজন নদীর উপনদী
আরাগুয়াইয়া নদী

ডান|200px|থাম্ব|বর্ষাকালে আরাগুয়াইয়া নদীর বন্যায় নিমজ্জিত আরাগুয়াইয়া জাতীয় পার্কের একটি গাছ**আরাগুয়াইয়া** ( , Karajá: ♂ *Berohokỹ* [beɾohoˈkə̃], ♀ *Bèrakuhukỹ* [bɛɾakuhuˈkə̃]) ব্রাজিলে একটি নদী। মাতু গ্রস্‌সু মালভূমিতে উৎপন্ন হয়ে এটি উত্তর-পূর্ব দিকে প্রবাহিত হয় এবং ২২৫০ কিমি পথ পাড়ি দেয়ার পর তোকাতিন্স নদীর সাথে মিলিত হয়। আরাগুয়াইয়া মধ্যপথে কিছু এলাকার জন্য (আরাগুয়াইয়া ও রিউ জাভায়েস নামের) দুই ভাগে ভাগ হয়ে যায় এবং পরে আবার মিলিত হয়। এর ফলে বানানাল দ্বীপ নামের একটি বিরাট নদীবেষ্টিত দ্বীপের সৃষ্টি হয়েছে। নদীটি গোইয়াস ও মাতু গ্রস্‌সু রাজ্যের মধ্যে সীমানা নির্ধারণ করেছে। জলপ্রপাতের আধিক্যের কারণে নদীটি বাণিজ্যের কাজে ব্যবহার করা হয় না।

## তথ্যসূত্র

বিষয়শ্রেণী:ব্রাজিলের নদী
বিষয়শ্রেণী:আমাজন নদীর উপনদী
তিয়ের্‌রা দেল ফুয়েগো

thumb|right|300px|নাসা তিয়ের্‌রা দেল ফুয়েগো ছবি
right|thumb|200px|তিয়ের্‌রা দেল ফুয়েগো**তিয়ের্‌রা দেল ফুয়েগো** (স্পেনীয় ভাষায়: Isla Grande de Tierra del Fuego) দক্ষিণ আমেরিকার দক্ষিণ প্রান্তসীমায় অবস্থিত একটি দ্বীপপুঞ্জ। ম্যাগেলান প্রণালী এটিকে মহাদেশীয় ভূখণ্ড থেকে বিচ্ছিন্ন করেছে। এটির কিয়দংশ আর্জেন্টিনায় ও বাকি অংশ চিলিতে পড়েছে। দ্বীপগুলির পূর্বে আটলান্টিক মহাসাগর, দক্ষিণে দক্ষিণ মহাসাগর, পশ্চিমে প্রশান্ত মহাসাগর। এগুলির দক্ষিণ সীমা হর্ন অন্তরীপ নামে পরিচিত।

১৫২০ সালে পর্তুগিজ নাবিক ফের্দিনান্দ ম্যাজেলান (ফের্নাঁদু দি মাগালিয়াইশ) এই দ্বীপগুলি আবিষ্কার ও নামকরণ করেন। ১৯শ শতকে ব্রিটিশেরা এখানে অনেকগুলি অভিযান চালায়। এদের মধ্যে সবচেয়ে বিখ্যাত হল ১৮৩১ থেকে ১৮৩৬ সাল পর্যন্ত চার্লস ডারইউনের করা জরিপ, যা তিনি তার *Zoology of the Voyage of HMS Beagle* (১৮৪০) বইতে উল্লেখ করেন।

বিষয়শ্রেণী:চিলির দ্বীপ
বিষয়শ্রেণী:আর্জেন্টিনার দ্বীপ
বিষয়শ্রেণী:আটলান্টিক মহাসাগরের দ্বীপপুঞ্জ
বিষয়শ্রেণী:প্রশান্ত মহাসাগরের দ্বীপপুঞ্জ
বিষয়শ্রেণী:বিভাজিত অঞ্চল
বিষয়শ্রেণী:চিলির অঞ্চল
বিষয়শ্রেণী:দক্ষিণ আমেরিকার অঞ্চল
পাবলিক সীমিতদায় কোম্পানি

**পাবলিক সীমিতদায় কোম্পানি** বা **পাবলিক লিমিটেড কোম্পানি** (সংক্ষেপে পিএলসি) হলো এক ধরনের সীমিত দায়বদ্ধ কোম্পানি, যা সাধারণ জনগণের কাছ থেকে মূলধন সংগ্রহের উদ্দেশ্যে শেয়ার ছাড়তে পারে। যুক্তরাজ্য ও কমনওয়েলথভুক্ত দেশগুলোতে এ ধরনের কোম্পানিকে "পাবলিক লিমিটেড কোম্পানি" বলা হয়, আর যুক্তরাষ্ট্রে একে "পাবলিক কোম্পানি" নামে অভিহিত করা হয়।

## বৈশিষ্ট্য
পাবলিক সীমিতদায় কোম্পানির সদস্য সংখ্যা সাধারণত ন্যূনতম সাতজন হয়ে থাকে এবং শেয়ারের পরিমাণ কোম্পানির স্মারকলিপিতে বর্ণিত সীমা অনুযায়ী নির্ধারিত হয়। এসব কোম্পানি শেয়ার বাজারে তালিকাভুক্ত হয়ে থাকে এবং তাদের শেয়ার অবাধে হস্তান্তরযোগ্য। শেয়ারহোল্ডাররা কোম্পানির দায়বদ্ধতার সীমাবদ্ধতার আওতায় থাকেন।

## প্রকারভেদ
পাবলিক লিমিটেড কোম্পানি মালিকানা ও নিয়ন্ত্রণের ভিত্তিতে সাধারণত দুই ভাগে বিভক্ত:

# **সরকারি পাবলিক লিমিটেড কোম্পানি:** যেসব পাবলিক লিমিটেড কোম্পানিতে সরকারের মালিকানা বা শেয়ারহোল্ডিং কমপক্ষে ৫১% এবং পরিচালনার দায়িত্ব সরাসরি সরকারের হাতে থাকে, সেগুলোকে সরকারি পাবলিক লিমিটেড কোম্পানি বলা হয়। এ ধরনের কোম্পানির মূল উদ্দেশ্য হতে পারে জনসেবা প্রদান ও অর্থনৈতিক কর্মকাণ্ডে সরকারের অংশগ্রহণ নিশ্চিত করা।
# **বেসরকারি পাবলিক লিমিটেড কোম্পানি:** যেসব পাবলিক লিমিটেড কোম্পানিতে সরকার কিয়দংশ শেয়ার ধারণ করে, যেমন ৩০% বা ৪০% শেয়ার, সেগুলোকে আধা-সরকারি কোম্পানি বা বেসরকারি পাবলিক লিমিটেড কোম্পানি বলা হয়। এসব কোম্পানিতে সরকারি ও বেসরকারি মালিকানার সংমিশ্রণ দেখা যায়। সাধারণত ব্যাংক, আর্থিক প্রতিষ্ঠান ও স্টক এক্সচেঞ্জের সাথে যুক্ত কোম্পানিগুলো এই শ্রেণিতে পড়ে।

## আরও দেখুন
* পাবলিক কোম্পানি

## বহিঃসংযোগ
* List of top 1000 PLCs

বিষয়শ্রেণী:ব্যবসায় সত্তার ধরন
বিষয়শ্রেণী:যুক্তরাজ্যের কোম্পানি আইন
বিষয়শ্রেণী:যুক্তরাজ্যের কোম্পানি
বিষয়শ্রেণী:জনজীবন
রুপার্ট মার্ডক

**কিথ রুপার্ট মার্ডক** (জন্ম ১১ মার্চ ১৯৩১) একজন অস্ট্রেলীয় আমেরিকান নাগরিক যিনি বহুজাতিক সংবাদ মাধ্যমের নির্বাহী কর্মকর্তা এবং নিউ ইয়র্ক ভিত্তিক নিউজ কর্পোরেশনের অধিকাংশ শেয়ারের মালিক, চেয়ারম্যান ও ব্যবস্থাপনা পরিচালক। অস্ট্রেলিয়াতে সংবাদপত্র, পত্রিকা ও টেলিভিশন কেন্দ্র স্থাপনের মাধ্যমে ব্যবসা শুরু করার পর তিনি যুক্তরাজ্য ও যুক্তরাষ্ট্রে মনোনিবেশ করেন এবং বর্তমানে বিশ্বের স্যাটেলাইট টেলিভিশন, চলচ্চিত্র, ইন্টারনেট ও অন্যান্য গণমাধ্যমের অন্যতম প্রভাবশালী ব্যক্তিতে পরিনত হন।

## তথ্যসূত্র

## বহিঃসংযোগ
* Murdoch Family tree 
* Review of Bruce Page's "The Murdoch Archipelago", by Godfrey Hodgson
* Killing News: Diary of a futurist

বিষয়শ্রেণী:১৯৩১-এ জন্ম
বিষয়শ্রেণী:গণমাধ্যম ব্যবসায়ী
বিষয়শ্রেণী:জীবিত ব্যক্তি
বিষয়শ্রেণী:ইংরেজ বংশোদ্ভূত মার্কিন ব্যক্তি
বিষয়শ্রেণী:আইরিশ বংশোদ্ভূত মার্কিন ব্যক্তি
বিষয়শ্রেণী:স্কটিশ বংশোদ্ভূত মার্কিন ব্যক্তি
বিষয়শ্রেণী:২১শ শতাব্দীর মার্কিন ব্যবসায়ী
বিষয়শ্রেণী:২০শ শতাব্দীর মার্কিন ব্যবসায়ী
বিষয়শ্রেণী:ওরচেস্টার কলেজ, অক্সফোর্ডের প্রাক্তন শিক্ষার্থী
বিষয়শ্রেণী:মার্কিন শতকোটিপতি
বিষয়শ্রেণী:মার্কিন গণমাধ্যমের মালিক
বিষয়শ্রেণী:অস্ট্রেলীয় প্রধান নির্বাহী
বিষয়শ্রেণী:মার্কিন যুক্তরাষ্ট্রে অভিবাসিত অস্ট্রেলীয়
বিষয়শ্রেণী:ইংল্যান্ডে অস্ট্রেলীয় প্রবাসী
বিষয়শ্রেণী:ইংরেজ বংশোদ্ভূত অস্ট্রেলীয় ব্যক্তি
বিষয়শ্রেণী:আইরিশ বংশোদ্ভূত অস্ট্রেলীয় ব্যক্তি
বিষয়শ্রেণী:স্কটিশ বংশোদ্ভূত অস্ট্রেলীয় ব্যক্তি
বিষয়শ্রেণী:অস্ট্রেলীয় প্রজাতন্ত্রবাদী
বিষয়শ্রেণী:মার্কিন যুক্তরাষ্ট্রের নাগরিকীকৃত নাগরিক
বিষয়শ্রেণী:অস্ট্রেলিয়ান ধনকুবের
বিষয়শ্রেণী:জিলং গ্রামার স্কুলে শিক্ষিত ব্যক্তি
বিষয়শ্রেণী:নিউ ইয়র্ক পোস্ট ব্যক্তি
বিষয়শ্রেণী:লস অ্যাঞ্জেলেসের ব্যবসায়ী
লাতিন আমেরিকা

**লাতিন আমেরিকা** বলতে উত্তর ও দক্ষিণ আমেরিকা মহাদেশের এমন অঞ্চলগুলোকে বোঝায় যেখানকার জনগণ লাতিন ভাষা থেকে উদ্ভূত রোমান্স ভাষাসমূহে কথা বলে। রোমান্স ভাষা বলতে মূলত স্পেনীয় এবং পর্তুগিজ ভাষাকে বোঝায়। এই অঞ্চলটির উত্তরে রয়েছে ইঙ্গ আমেরিকা অঞ্চল যেখানকার মানুষ মূলত ইংরেজি ভাষায় কথা বলে। উত্তর ও দক্ষিণ আমেরিকা মহাদেশের ২০টি দেশ এই অঞ্চলের মধ্যে পড়ে। এগুলোর মধ্যে দক্ষিণ আমেরিকার ১০টি, মধ্য আমেরিকার ৬টি, ক্যারিবিয়ান অঞ্চলের ৩টি ও উত্তর আমেরিকা মহাদেশের ১টি দেশ রয়েছে।

## এক নজরে লাতিন আমেরিকার দেশসমূহ

*দক্ষিণ আমেরিকা মহাদেশ:
**আর্জেন্টিনা(স্পেনীয়), 
**বলিভিয়া(স্পেনীয়),
**ব্রাজিল(পর্তুগিজ), 
**চিলি(স্পেনীয়),
**কলম্বিয়া(স্পেনীয়),
**ইকুয়েডর(স্পেনীয়),
**প্যারাগুয়ে(স্পেনীয়),
**পেরু(স্পেনীয়),
**উরুগুয়ে(স্পেনীয়) এবং
**ভেনেজুয়েলা(স্পেনীয়)। 
*মধ্য আমেরিকা:
**পানামা(স্পেনীয়),
**এল সালভাদর(স্পেনীয়),
**গুয়েতেমালা(স্পেনীয়),
**হুন্ডুরাস(স্পেনীয়),
**নিকারাগুয়া(স্পেনীয়) এবং
**কোস্টারিকা(স্পেনীয়)।
*ক্যারিবিয়ান অঞ্চল:
**কিউবা(কিউবান-স্পেনীয়),
**হাইতি(ফরাসি) এবং
**ডোমিনিকান প্রজাতন্ত্র(স্পেনীয়)।
*উত্তর আমেরিকা মহাদেশ:
**মেক্সিকো(স্পেনীয়)।

এছাড়াও এসব অঞ্চলের কিছু স্বায়ত্তশাসিত অঞ্চল লাতিন আমেরিকার আওতাভুক্ত।

## তথ্যসূত্র

বিষয়শ্রেণী:লাতিন আমেরিকা
বিষয়শ্রেণী:দেশের শ্রেণিবিন্যাস
জন হেনরি ডেভিস

**জন হেনরি ডেভিস** (আনু. ১৮৬৪ – ২৪ অক্টোবর ১৯২৭) একজন ধনী ব্যবসায়ী ছিলেন, যিনি ১৯০২ সালে ব্রিটিশ ফুটবল ক্লাব ম্যানচেস্টার ইউনাইটেডের মালিকানা গ্রহণ করেছিলেন, যা তখন নিউটন হিথ নামে পরিচিত ছিল। ক্লাবটি তখন দেনার ভারে জর্জরিত ছিল। জনমুখে প্রচলিত আছে যে নিউটন হিথের অধিনায়ক ও রক্ষণভাগের খেলোয়াড় হ্যারি স্ট্যাফোর্ডের কুকুর ডেভিসের দিকে দৌড় দিয়েছিল। ডেভিস কুকুরটি কিনতে চান। স্টাফোর্ড তখন ডেভিসকে বুঝিয়ে ক্লাবটি কিনতে রাজী করান।  ডেভিস ক্লাবটিকে দেনার দায় থেকে বাঁচান এবং *জে. আর্নেস্ট ম্যাংনাল* বিলি মেরেডিথ এবং স্যান্ডি টার্নবুল এর মতো খেলোয়াড়কে দলে ভেড়ান।

ডেভিস ক্লাবের নাম নিউটন হিথ থেকে পরিবর্তন করে ম্যানচেস্টার ইউনাইটেড রাখেন এবং দলের রঙ বদলে লাল সাদা পোষাকের প্রবর্তন ঘটান।

## তথ্যসূত্র

বিষয়শ্রেণী:১৯২৭-এ মৃত্যু
বিষয়শ্রেণী:ম্যানচেস্টার ইউনাইটেড ফুটবল ক্লাব পরিচালক ও চেয়ারম্যান
বিষয়শ্রেণী:১৮৬০-এর দশকে জন্ম
দোরু নদী

right|thumb|200px|দোরু নদীর গতিপথ
right|thumb|300px|পর্তু শহরের কাছে দোরু নদীর মোহনা

**দোরু নদী** (''') আইবেরীয় উপদ্বীপের একটি নদী। এটি উত্তর-মধ্য স্পেনের সোরিয়া প্রদেশে উৎপত্তিলাভ করে ৮৯৫ কিমি পাড়ি দিয়ে পর্তুগালের পোর্তু শহরের কাছে আটলান্টিক মহাসাগরে পতিত হয়েছে। এটি স্পেন থেকে পশ্চিম দিকে শুরু করে পর্তুগাল সীমান্তে এসে দক্ষিণ-পশ্চিমে কিছুদূর অগ্রসর হয়েছে ও পর্তুগাল-স্পেন সীমান্তের কিয়দংশ (১০০ কিমি) গঠন করেছে। এরপর পর্তুগালে প্রবেশ করে আবার মোহনা পর্যন্ত পশ্চিমে প্রবাহিত হয়েছে। এর পর্তুগাল অংশে নৌপরিবহন সম্ভব কিন্তু খরস্রোতা ঢাল ও সাময়িক বন্যার জন্য ব্যাহত হয়। এর মোহনায় বালুর চরের কেবল অগভীর পানির নৌযান নদীতে প্রবেশ করতে পারে। কিন্তু নৌপর্যটন নয়, বরং স্পেনের সেচকাজে ও পর্তুগালের জলবিদ্যুৎ প্রকল্পে নদীটির গুরুত্ব বেশি।

## তথসূত্র

বিষয়শ্রেণী:পর্তুগালের নদী
বিষয়শ্রেণী:স্পেনের নদী
বিষয়শ্রেণী:ইউরোপের আন্তর্জাতিক নদী
রয় কিন

**রয় মরিস কিন** (জন্ম ১০ আগস্ট, ১৯৭১, কর্ক, আয়ারল্যান্ড) একজন সাবেক পেশাদার ফুটবলার এবং বর্তমানে ইংল্যান্ডের প্রিমিয়ার লিগের ক্লাব সান্ডারল্যান্ডের ম্যানেজার, যারা ২০০৬-০৭ মৌসুমে কোকা-কোলা চ্যাম্পিয়নশিপ জিতেছে।

মূলত একজন মিডফিল্ডার কিন আধুনিক বিশ্বের অন্যতম শ্রেষ্ঠ খেলোয়াড়ের স্বীকৃতি পেয়ছেন। ১৬ বছরের সফল খেলোয়াড়ি জীবনে তিনি নটিংহ্যাম ফরেস্ট এবং ম্যানচেস্টার ইউনাইটেড ক্লাবের পক্ষে খেলেছেন। তার খেলোয়াড় হিসেবে ক্যারিয়ার শেষ হয়েছে স্কটিশ দল সেল্টিকের হয়ে খেলে।

তিনি আক্রমণাত্নক ধরনের খেলা খেলতে পছন্দ করেন এবং খেলায় নিজেকে শতভাগ উজাড় করে দেন ও সতীর্থদের কাছ থেকেও সেটাই আশা করেন। এই মনোভাবের কারণে তিনি ১৯৯৭ সাল থেকে ২০০৫ সালে বিদায়ের আগ পর্যন্ত ম্যানচেস্টার ইউনাইটেডের অধিনায়ক হিসেবে সফল হয়েছেন। ম্যানচেস্টারে ১২ বছরের ক্যারিয়ারে তিনি দলকে অনেক শিরোপা জিততে সাহায্য করেছেন এবং এখানেই তিনি শ্রেষ্ঠ খেলোয়াড় হিসেবে নিজেকে মেলে ধরেছেন।

আন্তর্জাতিক পর্যায়ে তিনি প্রজাতন্ত্রী আয়ারল্যান্ড দলে প্রায় চোদ্দ বছর খেলেছেন যার অধিকাংশ সময়েই তিনি অধিনায়ক ছিলেন। ১৯৯৪ ফিফা বিশ্বকাপে তিনি দলের পক্ষে সবগুলো ম্যাচ খেলেছেন তবে ২০০২ ফিফা বিশ্বকাপে তাকে ম্যানেজারের সাথে বিবাদের কারণে দল থেকে বাদ দেয়া হয়।

সান্ডারল্যান্ডের ম্যানেজার হিসেবে প্রথম মৌসুমেই তিনি দলকে তেইশ তম অবস্থান থেকে শীর্ষে উন্নীত করেন। তার দল একারণে ২০০৭-০৮ মৌসুমে প্রিমিয়ার লিগে খেলার সুযোগ পায়। কিনকে সান্ডারল্যান্ডের উত্থানের নায়ক হিসেবে বিবেচিত করা হয়।

## তথ্যসূত্র

## বহিঃসংযোগ
* 
* 
* Career photos on BBC Online
* English Football Hall of Fame Profile
* Roy Keane leaves Manchester United
* Roy Keane and the Old Trafford Legacy
* ''I, Keano'' UK debut review
* Sunderland AFC
* Roy Keane news and info

বিষয়শ্রেণী:প্রজাতন্ত্রী আয়ারল্যান্ডীয় ফুটবলার
বিষয়শ্রেণী:ম্যানচেস্টার ইউনাইটেড ফুটবল ক্লাবের খেলোয়াড়
বিষয়শ্রেণী:সেল্টিক এফ.সি. খেলোয়াড়
বিষয়শ্রেণী:প্রিমিয়ার লিগের খেলোয়াড়
বিষয়শ্রেণী:১৯৯৪ ফিফা বিশ্বকাপের খেলোয়াড়
বিষয়শ্রেণী:২০০২ ফিফা বিশ্বকাপের খেলোয়াড়
বিষয়শ্রেণী:১৯৭১-এ জন্ম
বিষয়শ্রেণী:প্রিমিয়ার লিগের ম্যানেজার
বিষয়শ্রেণী:নটিংহ্যাম ফরেস্ট ফুটবল ক্লাবের খেলোয়াড়
বিষয়শ্রেণী:সেল্টিক ফুটবল ক্লাবের খেলোয়াড়
বিষয়শ্রেণী:ইংরেজ ফুটবল লিগের খেলোয়াড়
বিষয়শ্রেণী:ইংল্যান্ডে প্রবাসী পুরুষ ফুটবলার
বিষয়শ্রেণী:ফিফা ১০০
বিষয়শ্রেণী:লিগ অফ আয়ারল্যান্ড খেলোয়াড়
বিষয়শ্রেণী:জীবিত ব্যক্তি
বিষয়শ্রেণী:উয়েফা চ্যাম্পিয়নস লিগ বিজয়ী খেলোয়াড়
বিষয়শ্রেণী:পুরুষ ফুটবল মধ্যমাঠের খেলোয়াড়
বেলেঁ (ব্রাজিল)

**বেলেঁ** () (পারা Pará নামেও পরিচিত) উত্তর ব্রাজিলের শহর। বেলেঁ একটি পর্তুগিজ শব্দ যার অর্থ বেথলেহেম। নিরক্ষরেখার কাছে অবস্থিত এই শহরটি পারা রাজ্যের রাজধানী, এবং নিম্ন আমাজন নদীর প্রধান বন্দর। এ শহরে প্রায় ১৪ লক্ষ লোকের বসবাস।

বেলেমের খাঁড়ি আমাজনের উপনদী রিউ পারার উপর অবস্থিত। রিউ পারায় সমুদ্রগামী জাহাজ চলাচল করতে পারে। বন্দরটিতে একটি নৌবাহিনী ঘাঁটি আছে। বেলেঁ উত্তর ব্রাজিলের প্রধান বাণিজ্যকেন্দ্র। রবার, বাদাম (বিশেষত ব্রাজিল বাদাম), কালোমরিচ, পাট, কাকাও ও কাঠ এখান থেকে প্রধান রপ্তানিকৃত দ্রব্য। শহরটিতে আরও আছে কাঠের কারখানা, যন্ত্রপাতি মেরামতের দোকান, জাহাজঘাট, এবং ইট, টাইল ও সাবান উৎপাদনকারী শিল্প। বেলেঁ দক্ষিণ আমেরিকার সবচেয়ে আকর্ষণীয় শহরগুলির একটি; এখানে অনেক পাবলিক স্কয়্যার ও সুনির্মিত রাস্তা আছে, যেগুলি অরণ্যের প্রান্তসীমা অবধি চলে যায়। বেলেঁ উত্তর ব্রাজিলের সাংস্কৃতিক কেন্দ্র। এখানে পারা সরকারি বিশ্ববিদ্যালয় (১৯৫৭) এবং আমাজনের নৃতাত্ত্বিক ও প্রাণীবৈজ্ঞানিক সংগ্রহে সমৃদ্ধ বিখ্যাত গোয়েলদি জাদুঘর রয়েছে।

১৭শ শতকের শুরুর দিকে পর্তুগিজেরা বেলেঁ প্রতিষ্ঠা করে। ১৯শ শতকের শেষ পর্যন্ত শহরটির অবস্থান ভাল-মন্দের মধ্যে ওঠানামা করছিল। এরপর বৈদেশিক বাণিজ্যের জন্য আমাজন, তাপাজস, ও তোকাঁতিঁস নদী তিনটির উন্মুক্তকরণ শহরটির বাণিজ্যিক গুরুত্ব সুদৃঢ় করে। ২০শ শতকের শুরুতে লাভজনক রবার প্ল্যান্টেশনের সংখ্যাবৃদ্ধি শহরটির গুরুত্ব আরও বাড়িয়ে দেয়। ধনী রবার ব্যবসায়ীরা শহরটির মূল প্রাসাদ ও বোলোনিয়া প্রাসাদের নির্মাণে ভূমিকা রাখেন।
left|thumb|300px|বেলেঁ শহর
left|thumb|150px|বেলেঁর একটি ক্যাথিড্রাল

## তথ্যসূত্র

## বহিঃসংযোগ
* বেলেঁ পৌরসভার তথ্যদ্বার

বিষয়শ্রেণী:ব্রাজিলের শহর
বিষয়শ্রেণী:পর্তুগিজ উপনিবেশ
ফর্তালিজা

thumb|right|200px|ব্রাজিলের মানচিত্রে ফর্তালিজা শহরের অবস্থান
thumb|right|300px|মুকুরিপ পয়েন্ট থেকে তোলা ফর্তালিজা শহরের অংশবিশেষের ছবি
thumb|left|300px|ফর্তালিজা
thumb|right|250px|ফর্তালিজা শহরের অভ্যন্তরভাগ**ফর্তালিজা** () উত্তর-পূর্ব ব্রাজিলের একটি শহর এবং সেয়ারা রাজ্যের রাজধানী। এটি সেয়ারা নদীর মোহনায় আটলান্টিক মহাসাগরের তীরে অবস্থিত একটি সমুদ্র বন্দর। সেয়ারা নদীর একটি শাখা পাজেউ শহরটির ভেতর দিয়ে চলে গেছে। ফর্তালিজা ব্রাজিলের একটি প্রধান সমুদ্রবন্দর এবং নিকটস্থ মুকুরিপ পয়েন্টে এর অতিরিক্ত খাঁড়ি ব্যবস্থা আছে। শহরটির প্রধান রপ্তানির মধ্যে আছে কফি, কার্নাউবা মোম, শীমবীজ, চাল, চিনি, ফল, রবার, কাঁচা ও পাকা চামড়া, এবং রাম। শহরটি ১৬১১ সালে প্রতিষ্ঠিত হয়। ১৮১০ সালে এটি সেয়ারা রাজ্যের রাজধানী হয় এবং ১৮২৩ সালে বড় শহরের মর্যাদায় উন্নীত হয়। এর জনসংখ্যা প্রায় ২৪ লক্ষ।

বিষয়শ্রেণী:ব্রাজিলের শহর
ল্যাঙ্কাশায়ার ও ইয়র্কশায়ার রেলওয়ে

**ল্যাঙ্কাশায়ার ও ইয়র্কশায়ার রেলওয়ে** (L&YR) ব্রিটিশ যোগাযোগ ক্ষেত্রে একটি বড় অধ্যায়। ১৯২৩ সালে একত্রীকরনের আগে এটি একটি অনন্য রেলওয়ে কোম্পানি ছিল। এটি প্রধানত পূর্ব ও পশ্চিম বরাবর যাতায়াত করত।

এই প্রতিষ্ঠানের ১,৬৫০ টি বগি ছিল এবং এটির মোট জাংশন নিয়ন্ত্রণকারী সংকেত বাক্সের একতৃতীয়াংশি গড়ে ১ থেকে সাড়ে ৩ মাইলের মধ্যে ছিল। এ থেকেই প্রতিষ্ঠানটি কত বড় ছিল তা বোঝা যায়। এর যেকোন দুটি স্টেশন সাড়ে ৫ মাইলের বেশি দূরত্বে ছিল না এবং এর ১৯০৪ জন যাত্রীর জন্য ৫৭ পৃষ্ঠার বই লাগত, যেটির থেকে কেবল এগিয়ে ছিল গ্রেট ওয়েস্টার্ন রেলওয়ে, লন্ডন ও নর্থ ওয়েস্টার্ন রেলওয়ে এবং মিদল্যান্ড রেলওয়ে। লন্ডন ও নর্থ ওয়েস্টার্ন রেলওয়ের সাথে এটিকে একত্রিত করা হয় ১৯২২ সালের ১ জানুয়ারি। তবে সাধারণ ম্যানেজার, সচিব এবং প্রধান যন্ত্র প্রকৌশলীদেরকে L&YR থেকেই বেশি নেয়া হয়।

## বহিঃসংযোগ
* Lancashire and Yorkshire Railway Society
* Map of the LYR
* L&Y Trust, restoring engines & coaches

বিষয়শ্রেণী:যুক্তরাজ্যের রেলওয়ে